kardosdrur/scandi-wiki huggingface dataset:
Manfred Mann

Manfred Mann (født Manfred Sepse Lubowitz, 21. oktober 1940 i Johannesburg i Sydafrika) er en britisk musiker, sangskriver og pladeproducent, mest kendt som leder af bandene Manfred Mann, Manfred Mann Chapter Three og Manfred Mann's Earth Band.

Historie
Mann startede sit første band, The Vikings, i 1959. Dette band regnes som Sydafrikas første rock 'n' rollband. Bandet udgav to album og blev opløst i 1961 da Manfred Mann, som var en stærk og aktiv modstander af apartheid, flyttede til Storbritannien. 

I 1962 startede han blues-jazzbandet Mann Hugg Blues Brothers sammen med keyboardspilleren og trommeslageren Mike Hugg. Bandet fik i 1963 pladekontrakt med EMI på deres underselskab HMV, og ændrede navnet på bandet til Manfred Mann. 

Bandet Manfred Mann skiftede stil til radiovenlig popmusik, og havde en række hits fra 1964 til 1969, blandt andre "Do Wah Diddy Diddy", "Sha La La", "Pretty Flamingo" og "Mighty Quinn". I 1969 blev bandet opløst. Manfred Mann og Mike Hugg startede så det eksperimentelle band Manfred Mann Chapter Three, som udgav to album i 1969 og 1970 før det blev opløst.

Manfred Mann's Earth Band blev startet i 1971 som et mere rendyrket rockband. Bandet havde flere hits i 1970'erne, blandt andet "Blinded By the Light" som blev skrevet af Bruce Springsteen, "Runner" og "Davy's on the Road Again". Manfred Mann's Earth Band er fortsat aktive. 

Manfred Mann har også udgivet album med soloprojektet Manfred Mann's Plain Music.

Eksterne henvisninger 
 
Manfred Manns officielle website

Musikere fra Storbritannien
Personer fra Johannesburg
Jøder fra Storbritannien
Gare de Monaco-Monte-Carlo

Gare de Monaco–Monte-Carlo er i dag den eneste jernbanestation i bystaten Monaco, og ligger på Marseille–Ventimiglia-jernbanen. Da Monaco ikke har et nationalt jernbaneselskab, bliver stationen udelukkende betjent af det franske SNCF.

Stationen blev taget i brug første gang i 1867, og i 1999 blev den bygget om og restaureret. I forbindelse med dette arbejde blev hele jernbanestrækningen på 1,7 kilometer samt stationen lagt i en banegrav og overdækket, så der blev plads til at udbygge den tætbefolkede bystat.

Eksterne henvisninger 

 Officiel hjemmeside  

Bygninger, konstruktioner og anlæg i Monaco
Monaco-Monte-Carlo, Gare de
Etableret i 1867
Vorning Å

Vorning Å er en knap 9 km lang å, der går fra udløbet i den sydøstlige side af  Tjele Langsø, først mod sydøst, senere mod nordøst, til Skals Å, der løber videre mod Hjarbæk Fjord  
6.430 meter ligger i Viborg Kommune, mens de sidste 2.567 m danner grænse til Mariagerfjord Kommune mod nord. Vorning Å har et afvandingsområde på 119 km².

Den øverste del ligger i Natura 2000-område nr. 33 Tjele Langsø og Vinge Møllebæk, og Vinge Møllebæk løber ud i Vorning Å fra syd, kort efter Sjørring Bro; Det meste af åløbet ligger i det store Natura 2000-område 
nr. 30 Lovns Bredning, Hjarbæk Fjord og Skals Ådal, og længere fremme får den tilført vand fra Vorning Møllebæk, der kommer fra øst.
Hele åløbet er omfattet af naturbeskyttelseslovens §3. Kanosejlads er mulig ved høj vandstand og  er tilladt fra  5. juni til 1. oktober.

Eksterne kilder og henvisninger

Regulativ for Vorning Å

Vandløb i Danmark
Lokaliteter i Viborg Kommune
Bjørnholt

Bjørnholt er et dansk og et norsk gårdnavn, stednavn og efternavn, og kan henvise til flere artikler. Etymologien er dyrenavnet bjørn eller drengenavnet afledt av dette, Bjørn (fra urnordisk *bernuR), og holt (en lille skov). Navnets oprindelse kan således være en skov eller ejendom med bjørne, eller en skov/ejendom der tilhørte en mand med navnet Bjørn.

Stednavne 

Bjørnholt er et stednavn i Jylland, bl.a.
 Bjørnholt (Linå), gård ved Borgdalsvej i Sejs i Linå sogn i dagens Silkeborg kommune. 
 Bjørnholt (Nørreskov), gård i Gødvad sogn i dagens Silkeborg kommune.
 Bjørnholt Bæk, bæk ved Toustrup Stationsby i Silkeborg kommune.
 Bjørnholt Mose, mose i Gødvad sogn i dagens Silkeborg kommune.
 Bjørnholt Skov, nordøst for Sindbjerg og Stoubjerg ved Silkeborg.
 Bjørnholtvej, nord for Silkeborg.

Bjørnholt er også et sted- og gårdnavn i Norge:
 Bjørnholt (Hakedalen), gård i Hakedalen
 , gård i Jondalen
 Bjørnholt (Lørenskog), gård i Lørenskog
 , tidligere husmandssted i Nordmarka
 Bjørnholt (Rælingen), gård i Rælingen
 Bjørnholt skole, skole på Nordstrand

Efternavn 
Bjørnholt er også et efternavn der kan være afledt af gårde med dette navnet, med bl.a.
 Sverre Bjørnholt, TV2-journalist (Norge)
 Bjørn Bjørnholt, maler (Danmark)
 Margunn Bjørnholt, sociolog, økonom og forskningsprofessor (Norge)
 Poul Bjørnholdt Løhde, politidirektør (Danmark)
 Lis Bjørnholt, sangerinde og skuepiller (Danmark) 
 Glen Bjørnholt, norsk investor og stor kunstsamler (over 500 værk som han låne ud)

Modstandsfolk fra Danmark 
Oda Bjørnholt (født Sander), Medlem af modstandsgruppen “ BOPA” og “DKP” 

Agnes Bjørnholt 

Gunnar Bjørnholt 

H. Bjørnholt 

Olaf Bjørnholt-Schou, Medlem af modstandsgruppen ”Holger Danske” 

Ole Bjørnholt Tjelum 

Karl Palle Bjørnholt Christiansen 

Oscar Odgaard Bjørnholdt

Thorkild Bjørnholdt Kølln 

Fridtjof Bjørnholdt Sørensen

Hardy Bjørnholdt Sørensen

Links 
 Bjørnholtgård beliggende i Nørreskov, Gødvad Sogn

Reference 

Danske efternavne
Norske efternavne
Modstandsfolk fra Danmark
Gårde i Danmark
Stednavne
Kvotientkriteriet

Kvotientkriteriet er en måde, hvorpå det kan testes, om en uendelig matematisk række går mod en bestemt sum, konvergerer, eller ej, divergerer.

Brug 
Testen kan anvendes for rækker givet ved
,
hvor

Der skal da kunne findes en kvotient
,
som enten konvergerer eller går mod uendelig. Dennes værdi afgør, hvorvidt der er tale om konvergens. Det gælder:
 : Rækken er konvergent.
 : Rækken er divergerende mod positiv uendelig.
 : Kvotientkriteriet fortæller ikke, om rækken er konvergent eller går mod positiv uendelig.

Fodnoter

Kilder 
 Adams, Robert A.; Essex, Christopher. "Sequences, Series, and Power Series", Calculus: A Complete Course (7. udgave), Pearson Canada Inc. 2010, Toronto, s. 517. .

Konvergens
Matematiske rækker
Matematiske sætninger

it:Criteri di convergenza#Criterio del rapporto (o di d'Alembert)
G.F. Jenssen-Tusch

Georg Friedrich Jenssen-Tusch (født 28. oktober 1789 i Kotzenbøl i Ejdersted, død 15. marts 1888 i Hamborg) var en dansk officer og forfatter, far til Sophus og Harald Jenssen-Tusch.

Karriere 
Han var søn af notar, senere premierløjtnant i landeværnet, Hans Peter Jensen (1758-1812) og Christina Wilhelmina født Tusch (1758-1845), blev kadet 1804, fændrik à la suite ved Slesvigske Infanteriregiment 1807 og sekondløjtnant her 1809. Året efter blev han forsat til Marineregimentet, der samme år fik navn af Kjøbenhavns Infanteriregiment, og avancerede her 1811 til premierløjtnant, men vendte 1815 tilbage til Slesvigske Infanteriregiment, hvor han 1820 blev kaptajn. 1833 udtrådte Jenssen, hvis interesser fra den tidligste ungdom og hele livet igennem gik i retning af litterær syssel, af Hæren og fik afskedspatent som major 1840; fra 1843-47 beklædte han postmesterembedet i Tønning. 1848 sluttede han sig til oprørsbevægelsen i Hertugdømmerne og gjorde aktiv tjeneste i insurgenthærens friskarer, først som underfører, senere som overbefalingsmand for det Kroghske Frikorps. Efter den tid levede han som privatmand, mest i Hamborg, hvor han døde 15. marts 1888 i sit 99. år.

Litterat 
Som litterat gav Jenssen sig af med de mest forskelligartede emner, men det er kun få originale arbejder, der stammer fra hans pen. Desto virksommere var han som oversætter og bearbejder, og navnlig har han på tysk jordbund omplantet talrige danske og enkelte udenlandske skrifter. Fra tysk til dansk har han oversat F.C. Dahlmanns berømte, i årene 1840-43 udkomne Geschichte von Dänemark. De tillæg og anmærkninger, hvormed han ledsagede denne oversættelse, røbede som værket selv slesvig-holstenske sympatier; og senere, da Jenssen i stærkt omarbejdede udgaver gengav H.P. Giessings Frederik VI's og Christian VIII's Regeringshistorier, fremtrådte slesvig-holstenismen i så høj grad, at den danske regering i 1854 forbød bøgernes udbredelse i Hertugdømmerne. For sin virksomhed i litteraturens tjeneste hædredes Jenssen med talrige guldmedaljer og lignende fra tyske fyrster og den svenske kronprins.

15. oktober 1811 havde Jenssen i Garnisons Kirke ægtet Juliane Catharina Sophie Kauffmann (11. januar 1789 i Randers - 26. september 1863 i Hamborg), datter af ritmester, senere major i kavaleriet Hans Christian Kauffmann (1754-1796) og Elisabeth Louise Christina født Kaas (1767-1849).

Kilder 

 

 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Officerer fra Danmark
Tilhængere af slesvig-holstenismen
Danskere i 1800-tallet
Personer i Treårskrigen fra Slesvig-Holsten
Postfolk fra Danmark
Personer fra Nordfrisland
Oversættere fra Danmark
Dansksprogede forfattere fra Danmark
Valle de los Ingenios

Valle de los Ingenios dalen er en serie af tre indbyrdes forbundne dale omkring 12 km uden for byen Trinidad på Cuba. De tre dale, San Luis, Santa Rosa og Meyer var fra slutningen af 1700-tallet og frem til slutningen af 1800-tallet centrum for sukkerproduktionen i Cuba. På branchens top var her, at de fleste af de 50 aktive sukkermøller som beskæftigede mere end 30.000 slaver. Hele området dækker 270 km² og omfatter pladser til mere end 70 sukkerfabrikker. I 1988 blev Valle de los Ingenios dalen optaget på UNESCOs Verdensarvsliste.

Sukkerproduktionen var en stor industri for Cuba fra de tidlige spanske kolonier, som introducerede sukkerrør på øen år 1512, og handelen med varer befæstet Trinidad og de omkringliggende områder. Landet blev verdens langt største sukkerproducent i slutningen af 1700-tallet og i 1800-tallet og var i lang tid øens vigtigste industri. Klimaet og jorden var perfekt til dyrkning af sukkerrør, og de gode havne, jernbaner og veje gjorde det muligt let at transportere og eksportere det raffinerede sukker. For at beskytte sukkeret fra at blive ødelagt var hurtig transport nødvendig, og for dette blev der i slutningen af 1880'erne bygget en særlig jernbanelinje gennem dalen som knyttede Valle de los Ingenios med Trinidad og havnen i Casilda på kysten 6 km fra Trinidad. Dalene modtager vand fra flere floder, herunder Rio Agabama, Caracusey Rio, Rio de Ay og Rio Tayaba. På grund af en nær udslettelse af de indfødte cubanere gennem kontakt med sygdomme der overførtes af europæiske bosættere og deres dårlige behandling som slaver, blev det nødvendigt for spanske plantageejere at erstatte dem med importerede slaver fra Afrika. Den spanske forbud mod slaveri i 1820 gjorde det svært at importere slaver, men det var først omkring Uafhængighedskrigen i 1800-tallet at områdets dominans sluttede og mange af de sukkermøller blev opgivet eller gik konkurs. De fleste sukkermøller ligger i dag tilbage som ruiner.

Verdensarvsområder på Cuba
Glamsbjerg Pastorat

Glamsbjerg Pastorat er et pastorat i Assens Provsti, Fyens Stift med et sogn:
Køng Sogn

I pastoratet er der to kirker
Køng Kirke
Glamsbjerg Kirke

Pastorater i Folkekirken
Fyens Stift
Charles Woodruff

Charles Sherman Woodruff (15. august 1844 i Cincinnati – 6. september 1927 smst) var en amerikansk bueskytte som deltog i OL 1904 i St. Louis.

Woodruff vandt en sølvmedalje i bueskydning under OL 1904 i St. Louis. Han kom på en andenplads i holdkonkurrencen. De andre på holdet var William Clark, Charles Hubbard og Samuel Duvall.

Hans kone Emily Woodruff blev olympisk mester i holdkonkurrencen for kvinder i bueskydning under samme OL.

Eksterne henvisninger 
 

Bueskytter fra USA
Charles Hubbard

Charles Randolph Hubbard  (20. august 1849 i Cincinnati – 28. marts 1923) var en amerikansk bueskytte som deltog i OL 1904 i St. Louis.

Hubbard vandt en sølvmedalje i bueskydning under OL 1904 i St. Louis. Han kom på en andenplads i holdkonkurrencen. De andre på holdet var Charles Woodruff, William Clark og Samuel Duvall.

Eksterne henvisninger 
 

Bueskytter fra USA
Samuel Duvall

Samuel Harding Duvall (født 11. marts 1836, død 26. september 1908) var en amerikansk bueskytte som deltog i OL 1904 i St. Louis.

Duvall vandt en sølvmedalje i bueskydning under OL 1904 i St. Louis. Han kom på en andenplads i holdkonkurrencen. De andre på holdet var Charles Woodruff, William Clark og Charles Hubbard.

Eksterne henvisninger 
 

Bueskytter fra USA
Chopper

Chopper kan henvise til flere emner:

Chopper (redskab) - et primitivt stenredskab
Chopper (motorcykel) - en type motorcykel
Bombay Rockers

Bombay Rockers er et dansk/indisk rockband dannet i 2002 af Navtej Singh Rehal og Thomas Sardorf.

Diskografi 
 Rock Tha Party & Sexy Mama (remix, 2004)
 Introducing... (2005)
 Crash And Burn (2007)
 All Or Nothing Feat. Bombay Rokers (oversøisk album, 2008)
 Rock And Dhol (2011)

Singler 
"Sexy Mama" (2003)
"Rock Tha Party" (2004)
"Wild Rose" (2005)
"Out of Control" (2006)
"Kushi" (2007)
"Beautiful" (2007)
"Aaja Nach Ley feat. Bombay Rockers" (2008)
"Let's Dance" (2011)
som featuring artist
"When The Musikk Stars To Play (Musikk featuring Bombay Rockers) (2005)

Eksterne henvisninger 
 Bombay Rockers Officiel hjemmeside

Rockgrupper fra Danmark
Rockgrupper fra Indien
Musikgrupper fra 2002
Zapp Zapp

Zapp Zapp er en dansk musikgruppe i genren funk, soul og pop. Bandet havde kontrakt med Mega Records i 1990'erne. 

Bandet blev gendannet i juni 2017 efter at de ikke havde stået på scenen sammen siden 1994. Comeback-koncerten foregik foran 20.000 mennesker i Tivoli i København, i øvrigt sammen med Danseorkesteret. Efterfølgende optrådte Zapp Zapp på Aarhus Festuge. 

Foruden Erann DD på vokal er lineup: Tue Röh på keyboard, Søren Nørup på guitar, Jakob Christensen på bas og så har Birk Nevel overtaget Anders Schumanns plads bag trommesættet.

Medlemmer 
 Erann DD: Vokal
 Tue Röh: Keyboard
 Søren Norup: guitar
 Jacob Christensen: El-bas
 Anders P. Schumann: trommer

Diskografi 
 What Does Fish Is...? (1992)
 You Better Believe (1993)

Referencer

Eksterne henvisninger 
 

Popgrupper fra Danmark
Ragunda kommun

Ragunda kommune ligger i Jämtlands län i landskapet Jämtland i Sverige. Kommunen har grænser til nabokommunerne Bräcke, Östersund, Strömsund, Sollefteå og Sundsvall. Kommunens administrationscenter ligger i byen Hammarstrand.

Geografi 

I kommunen er der et åslandskap som som falder brat ned mod et omliggende lavland med skove og moser. Indalsälven løber gennem kommunen og danner flere vandfald. Hammarforsen (regulert ved Hammarforsens kraftværk siden 1928) blev dannet i 1796 da Indalsälven ændrede løb under forårsoversvømmelserne og tømte den store Ragundasjön i en af Sveriges største naturkatastrofer. Döda fallet er et tidligere vandfald, der blev tørlagt da elven skiftefe løb i 1796, og er en af kommunens største turistattraktioner.

Stambanan genom övre Norrland går gennem kommunen.

Byer 
Ragunda kommune hadde fire byer i 2005.
Indbyggere pr. 31. december 2005.

Venskabskommuner 
Ragunda har tre venskabskommuner
  Bangkok, Thailand
  Stjørdal, Norge
  Karstula, Finland

Eksterne kilder og henvisninger 

 Officiel hjemmeside for Ragunda kommun

Kommuner i Jämtlands län
Robinson Ekspeditionen 1998

Robinson Ekspeditionen 1998 var den første sæson af det danske realityshow Robinson Ekspeditionen. Realityserien blev vist på Viasats TV3 fra 11. september 1998 til 3. december 1998 og havde Thomas Mygind som vært. 

Robinson Ekspeditionen 1998 blev en stor succes og anses for at være det første realityshow i Danmark. Deltagere som Gitte Schnell, Kathleen Kai-Sørensen og Jens Romundstad (Biker Jens) blev efterfølgende kendte tv-personligheder i Danmark. Programmet havde 682.000 faste seere hver uge og ved finalen den 3. december 1998 havde programmet et seertal på 1.119.000. Vinderen blev Regina Pedersen og hendes præmie var 250.000 kroner.

Historie 
Konceptet blev oprindeligt udviklet i 1994 af den engelske tv-producer Charlie Parsons, for det engelske produktionsselskab Planet 24, men det var den svenske debut i 1997 – kaldet Expedition Robinson der faktisk var den første produktion af serien. Det er en af de største og mest kontroversielle succeser i Skandinavien. Jeppe Juhl var producer på den første danske udgave af programmet.

Deltagere 
 Henrik Hjerl (South Team) (49, Hellerup)
 Nada Bang (North Team) (28, København)
 Jayne Daimo (North Team) (41, Køge)
 Pia Hornhof (South Team) (36, Hellerup)
 Stig Lauritsen (North Team) (38, København)
 Morten Kirkchoff (South Team) (27, København)
 Hanne Nørholm (South Team) (53, Fredericia)
 Henrik Ørum (North Team) (41, Virum)
 Kristian Sjøgren (South Team) (20, København)
 Hassan Torabi (South Team) (36, Nykøbing Falster)
 Jens "Biker" Romundstad (North Team) (26, Kastrup)
 Ole "Gamle" Thomsen (North Team) (60, Fanø)
 Kathleen Kai-Sørensen (North Team) (22, København)
 Gitte Schnell (South Team) (28, København)
 Karina Winther (South Team) (29, Vejle)
 Regina Pedersen (North Team) (31, Aarhus)

Robinson Ekspeditionen 1998 i andre medier 
I 2018 startede en podcast, Robinson Ekspoditionen, med en gennemgang af alle afsnit af Robinson Ekspeditionen 1998. Værterne Thomas og Morten Probst gennemgår alle afsnit af Robinson Ekspeditionen 1998 og interviewer blandt andet deltagerne Gitte Schnell og Hassan Torabi.

Noter 

1998
Kultur i 1998
Hammarstrand

Hammarstrand er en by i Jämtlands län i landskapet Jämtland i Sverige. Den er administrationsby i  Ragunda kommune. I 2010 havde den 1.052 indbyggere. Byen ligger ved Indalsälven, omkring 100 km sydøst for Östersund og 130 km nordvest for Sundsvall. 

Navnet indikerer, at der har vært en strand på stedet, og før 1796 lå Hammarstrand ved bredden af den daværende Ragundasjön, som i den  østlige  ende havde det 35 meter høje vandfald Storforsen, også kaldt Gedungsen. 

For at gøre det lettere at flåde tømmer begyndte man at lave en kanal på sydsiden af vandfaldet, men forårsoversvømmelser 6.-7. juni 1796 fejede hele kanalen med sig og åbnede elven for det flodleje, den havde før sidste istid. På fire timer blev hele den 25 km lange Ragundasjön tømt for tre millioner kubikmeter vand. Det gamle flodløb og Gedungsen blev tørlagt og kaldes nu Döda fallet. Det var en af Sveriges største naturkatastrofer i nyere tid.

I stedet for en stor sø med et vandfald i østenden fik man nu et område, som folk efterhånden tog i brug. Vandfaldet lå nu i vestenden og blev kaldt Hammarforsen, den var et godt sted for vandmøller og til andre formål, så folk begyndte at bosætte sig her. Midt i 1800-tallet blev der opdaget en jernholdig kilde der, hvor der før havde været sø, og der blev etableret et badehotel. I 1900 fik stedet posthus, senere kom andre servicefunktioner. I 1928 blev en kraftstation etableret. Da Fors, Stugun og Ragsunda kommuner blev slået sammen i 1974 blev Hammarstrand valgt som administrationscenter. 

Ragunda gamle kirke er fra 1400-tallet, bygget af en rød granit som kaldes Ragundagranit og lå ved bredden af Ragundasjön. Midt i 1800'tallet blev der bygget en ny kirke nord for den gamle.

Hammarstrand var også kendt for sin bobslæde- og kælkebakke. Den første VM-konkurrence blev arrangeret i 1967, siden var der VM der både i 1975 og 1981, og der var EM i 1970, 1976, 1978 og 1986. De milde vintre har imidlertid gjort, at banen ikke har været i brug de senere år. 

Byer i Ragunda kommun
Jämtland
Promiskuitet

Promiskuitet (af latin promiscuus, "blandet", "uden orden") betegner fuldstændig seksuel løssluppenhed, hvor en person ikke følger nogen form for normer i forbindelse med, hvem vedkommende har sex med. De fleste samfund, både nuværende og historiske, har bestemte retningslinjer for samliv, og promiskuitet bliver ikke anset som en normal samlivsform.

Sexologi
Fridas første gang

Fridas første gang er en dansk novellefilm fra 1996 instrueret og skrevet af Charlotte Sachs Bostrup. Filmen har den nu afdøde skuespiller Mira Wanting i hovedrollen.

Handling 
Frida (Mira Wanting) og Mona (Louise Iversen) er to ganske almindelige forstadspiger på 15 år, som har besluttet sig for, at de vil finde en fyr hver, som de kan dyrke sex med. De tager S-toget til København, hvor de gør sig klar med sminke og omklædning på hovedbanegårdens toilet, og således begynder jagten på fyre i Københavns natteliv.

Medvirkende 
 Mira Wanting som Frida
 Louise Iversen som Mona
 Claus Gerving som Mark
 Anders Beckman som Jonas
 Henrik Sloth som Niels
 Mikkel Rosenberg som Rune
 Daniel Deutsh som Jesper
 Ken Vedsegaard som Lars
 Pauli Ryberg som Fellini bartender
 Søren Lenander som taxachauffør
 Andrea Vagn Jensen som kvinde på diskotek
 Gunvor Nolsøe som toilet dame
 Inge bæk som danser
 Glenn Tannoos som danser
 Kim Amtoft som danser

Kilder

Eksterne henvisninger 
 
 Filmstriben 

Dramafilm fra Danmark
Danske film fra 1996
Brown Bess

Brown Bess var den musket briterne brugte fra den amerikanske uafhængighedskrig.

Referencer 

Skydevåben
Våben fra Storbritannien
Earl Thomas

Earl Thomas (født 7. maj 1989) er en amerikansk fodboldspiller for Seattle Seahawks. 

Earl spillede Strong Safety (SS) i college for Texas University, men rykkede til Free Safety da han kom ind i NFL. Earl blev draftet med det 14. valg i 2010-draften af Seattle Seahawks. Efter blot tre år i ligaen, er han allerede blevet valgt til to Pro Bowls for NFC-holdet. Efter sit andet år i ligaen blev han kåret til den 66. bedste spiller i 2011-2012 sæsonen. Earl har desuden startet i 48 ud af 48 kampe i regular season. I 2012-2013 sæsonen blev Earl valgt til All-Pro holdet.

Eksterne henvisninger 

Amerikansk fodbold-spillere fra Texas
NFC West

NFC West er en af fire divisioner i den amerikanske fodboldturnering NFL og består af holdene:
Arizona Cardinals,
San Francisco 49'ers,
Seattle Seahawks og
Los Angeles Rams.

Amerikansk fodbold i USA
Stazione di Città del Vaticano

Stazione di Città del Vaticano er den eneste jernbanestation på den vatikanske jernbane i Vatikanstaten. Det er en rebroussementsstation og udgør samtidig den samlede jernbanestrækning i den vatikanske jernbane, der er tilsluttet Rom-Capranica-Viterbo-jernbanen i Italien.

Litteratur 
 Ministero dei Lavori Pubblici del Regno d'Italia: La ferrovia per lo Stato della Città del Vaticano. Roma, Istituto Poligrafico dello Stato, 1934.
 G. Pini: La ferrovia della Città del Vaticano. 1934
 F. Zanetti: Dalle prime ferrovie dello Stato Pontificio a quella dello Stato della Città del Vaticano. In L'Illustrazione Vaticana 3 (1932), S. 376-378

Eksterne henvisninger 

Vaticano, Stazione di Citta del
Vatikanstaten
Otto Modersohn

Otto Modersohn (født 22. februar 1865 i Soest, død 10. marts 1943 Rotenburg, Wümme) var en tysk maler.

Han var elev af Düsseldorf-akademiet, af Hermann Baisch i Karlsruhe og studerede senere i Berlin under Eugen Bracht. Kunstnerlivet i Worpswedemalerkolonien gav ham dog de vigtigste impulser. Mange af Modersohns værker er kommet til offentlige tyske samlinger; også museum i Prag ejer et billede af ham, Moselandskab fra 1901.

Kilde  

 

Malere fra Tyskland
Tyskere i 1800-tallet
Tyskere i 1900-tallet
Landskabsmalere